[{"text_idx": "#000003", "text": "Ettevo\u0303tluse alustamine osa 6: investeeringud ja eelarve"}, {"text_idx": "#000004", "text": "Kui oled u\u0308ksi vo\u0303i koos teiste osanikega ettevo\u0303tte poolt pakutava toote vo\u0303i teenuse la\u0308bi mo\u0303elnud, ettevo\u0303tte ka\u0308ivitamise (30-90 esimest pa\u0308eva) tegevusplaani paberile kirjutanud, MVP (a\u0308rimudeli testimiseks esmane ilma tulede ja viledeta toode/teenus) a\u0308ra formuleerinud ja vo\u0303imalikult palju infot turu- ja konkurentsi kohta va\u0308lja uurinud (ja selle ka\u0308igus ei ole punaseid lippe va\u0308lja ilmunud), siis ja\u0308rgmine samm on koostada vajalike investeeringute eelarve."}, {"text_idx": "#000005", "text": "Investeeringute ja eelarve etapis otsid vastuseid ja\u0308rgnevatele ku\u0308simustele:"}, {"text_idx": "#000006", "text": "Millised investeeringud on a\u0308ritegevuse ka\u0308ivitamiseks (ha\u0308da)vajalikud?Kui palju on kokku raha vaja?Millistest allikatest investeeringute maksumus planeeritakse katta?"}, {"text_idx": "#000008", "text": "Millised investeeringud on a\u0308ritegevuse ka\u0308ivitamiseks (ha\u0308da)vajalikud?"}, {"text_idx": "#000009", "text": "Eelarve koostamise protsess limiteeritud eelarvega alustava ettevo\u0303tja jaoks on nagu matkakoti pakkimine. Esimese hooga ei mahu ko\u0303ik soovitud asja kotti (eelarve on oluliselt suurem kui vo\u0303imalused) vo\u0303i isegi kui mahuvad, siis on seljakott kandmiseks liiga raske vo\u0303i ebamugav (raha tuleb ka\u0308ivitamiseks laenata ja ebao\u0303nnestumisel on osanikel pikaks perioodiks ebamugavad tagaja\u0308rjed). Sarnaselt matkakotiga, tuleb ka ettevo\u0303tte ka\u0308ivitamisel pa\u0308rast esimest pakkimist hinnata uuesti seljakoti suurust ja seda, kas ko\u0303ik nimekirjas olevad esemed (investeeringud) on ikkagi ha\u0308davajalikud. Soovitame iga investeeringut eraldi vo\u0303ttes ku\u0308sida ja\u0308rgmisi ku\u0308simusi:"}, {"text_idx": "#000010", "text": "Kas see investeering on a\u0308ritegevuse ka\u0308ivitamiseks ha\u0308davajalik? Kas ilma selle kuluta ei saa toodet toota vo\u0303i teenust osutada?Kui seda investeeringut on kindlasti vaja, kas see tuleb kindlasti ka osta? Vo\u0303ib olla on seda mo\u0303istlikum esialgu rentida (teenides ku\u0308ll va\u0308hem tulu, aga hajutades riske ja eelarvet)?Kas sellele investeeringule on soodsamaid alternatiive (kasutatud seadmed, teenused, lihtsamad tehnoloogiad, ka\u0308siseadmed, valmislahendused)?"}, {"text_idx": "#000011", "text": "To\u0303ena\u0308oliselt on uus nimekiri ja eelarve mo\u0303nevo\u0303rra va\u0308iksem kui esialgne. Isegi kui ei ole, siis omad selgemat u\u0308levaadet, mida ja miks sa ostmas oled."}, {"text_idx": "#000012", "text": "Investeeringud \u2013 kui palju on kokku raha vaja?"}, {"text_idx": "#000013", "text": "Spoiler alert \u2013 raha on vaja alati rohkem kui seda on. Ko\u0303ige sagedamini unustatakse a\u0308ra periood a\u0308ritegevuse ka\u0308ivitamise ja ja\u0308tkusuutlikkuse saavutamise vahel. Ettevo\u0303tja ootus on saavutada ja\u0308tkusuutlikkus ja positiivsed rahavood esimesest tegevuskuust alates. Praktikas vo\u0303ib see vo\u0303tta 6-24 kuud. To\u0303esti, nii palju vahendeid varuda ei ole mo\u0303istlik, aga minimaalselt 3 esimese tegevuskuu pu\u0308sikulude (palgad, rent, elekter, autoku\u0308tus, turunduskulud, sidekulud, ostetavad teenused, materjali kulu) katteks soovitame raha reservi omada. Ka see on u\u0308ks osa eelarvest ja raha vajadusest. Suure to\u0303ena\u0308osusega ei ole loodaval ettevo\u0303tte kolme esimese tegevuskuu kogu mu\u0308u\u0308gitulu 0 eurot, aga 3 kuu puhver vo\u0303imaldab korvata eelarvelist miinust ja annab vahendeid kulude katmiseks, mille peale a\u0308ritegevust planeerides ei tuldud. Usu, nendest on raske, kui mitte vo\u0303imatu, 100% hoiduda."}, {"text_idx": "#000014", "text": "Millistest allikatest investeeringute maksumus planeeritakse katta?"}, {"text_idx": "#000015", "text": "Raha saab suures plaanist neljast erinevast allikast \u2013 isiklikest sa\u0308a\u0308studest ja la\u0308hikondlastelt, investoritelt, pangast ja toetusmeetmetest."}, {"text_idx": "#000016", "text": "Kohe alguses on oluline va\u0308lja tuua, et ilma isikliku rahalise investeeringuta ei ole alustaval ettevo\u0303tjal vo\u0303imalik loota pangale ega ka toetusmeetmetele. Vo\u0303ime va\u0308ita, et praktikas on see isegi nii \u2013 laenu ja toetust saavad need alustavad ettevo\u0303tjad, kellel on endal rahalisi vahendeid ja kes suudaksid a\u0308ritegevuse ka\u0308ivitada ka ilma laenu- vo\u0303i toetuseta. Ainsaks erandiks siinkohal on To\u0308o\u0308tukassa alustava ettevo\u0303tja toetus summas 6000 eurot, mille taotlemine eeldab, et a\u0308riu\u0308hing ei ole veel loodud ja a\u0308ritegevus ei tohi olla ka\u0308ivitunud."}, {"text_idx": "#000017", "text": "Toetusmeetmete poole (RKT alustava ettevo\u0303tja toetus, 15 000 eurot) tasub vaadata alates a\u0308ritegevuse ka\u0308ivitamisest ja esmase mu\u0308u\u0308gitulu saavutamist. Teised toetusmeetmed aitavad peamiselt 2-3 aastaseid ettevo\u0303tteid."}, {"text_idx": "#000018", "text": "Pank annab alustavale ettevo\u0303ttele KredExi ka\u0308endusega stardilaenu kuni 100 000 eurot, aga eelduseks on va\u0308hemalt 6 esimese tegevuskuu bilanss ja kasumiaruanne, mis peavad na\u0308itama toimivat a\u0308ritegevust. Sellesse punkti jo\u0303udmiseni ei ole suurt lootust pangast abi saada."}, {"text_idx": "#000019", "text": "Kui sul on enda arvates tugev a\u0308riidee ja valdkondlikud teadmised selle ellu viimiseks, aga vahendeid investeeringuteks ja esmaseks eelarveks ei ole ega tule, siis ko\u0303ige to\u0303ena\u0308olisem viis plaanid ellu viia on leida investor, kes osaluse vastu oleks valmis vajalike investeeringuid investeerima. Siin on kindlasti alustaval ettevo\u0303tjal otsustamise ja mo\u0303tlemise koht. Kirjutaja tagasihoidlik soovitus on kaaluda u\u0308ksnes neid vo\u0303imalusi, kus raha investeeriva osaniku osa ja\u0308a\u0308b vahemikku 20-40% loodava ettevo\u0303tte osalusest."}, {"text_idx": "#000020", "text": "Aga mida teha siis, kui investeeringuteks ja eelarve ridade katmiseks endal raha ei ole, rahakaid inimesi ei tea ning toetust ega laenu ei anta? Kirjutaja vo\u0303rdlemisi ebapopulaarne soovitus on sellisel juhul mitte ettevo\u0303tlusega alustada ja ja\u0308a\u0308da soodsamat aega ootama."}, {"text_idx": "#000022", "text": "Ettevo\u0303tluse alustamine osa 7: finantsprognooside koostamine"}]